Özbəkistan Dəmir Yolları
Özbəkistan Dəmir Yolları (özb. O‘zbekiston temir yo‘llari ya Ўзбекистон темир йўллари) — 7 noyabr 1994-cü ildə Özbəkistan Respublikası ərazisində yerləşən keçmiş Orta Asiya Dəmir Yolunun xətləri əsasında qurulan Özbəkistan Dəmir Yolları şəbəkəsinin operatoru. Bu dəmir yolu şirkəti Özbəkistanda dəmir yollarını və Daşkənd Metrosunu idarə edir. 1 yanvar 2019-cu il tarixinə səhmdar cəmiyyətinin əsas yollarının ümumi uzunluğu 6950 kilometr olub ki, bunun da 2500 kilometri elektrikləşdirilib. Səhmdar cəmiyyətində 91 min nəfər çalışır. Dəmir yolunun illik yük dövriyyəsi ölkədəki bütün nəqliyyat növlərinin ümumi yük dövriyyəsinin təxminən 25% -ni təşkil edir (2015-ci ildə Özbəkistanda bütün nəqliyyat növlərinin ümumi yük dövriyyəsi 88,9 milyard sum, dəmir yolu isə 22,9 milyard sum təşkil edir.). Özbəkistan dəmir yolu MDB məkanında ikinci (Rusiya - Sapsan qatarları ilə Moskva - Sankt-Peterburq xəttindən sonra) olan Daşkənddən Özbəkistanın üçüncü böyük şəhəri olan Səmərqəndə qədər yenidən qurulmuş xüsusi xətt üzrə sürətli Afrosiyob sərnişin qatarlarını yola salınır. Daha sonra xətt Buxaraya qədər xətt uzanır.